PATVIRTINTA
Klaipėdos lopšelio-darželio „Šaltinėlis“ 
direktoriaus 2023 m. gruodžio 7 d.
įsakymu Nr. UP8-104

RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ
KŪRYBINIŲ DARBŲ VIRTUALIOS PARODOS „SEKU, SEKU...“
NUOSTATAI

I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio amžiaus vaikų virtualios kūrybinių darbų parodos „Seku, seku...“ (toliau – Parodos) nuostatai reglamentuoja projekto tikslus, uždavinius, dalyvius, organizavimo tvarką, terminus ir autorių apdovanojimą.
2. Parodą organizuoja Klaipėdos lopšelio – darželio „Šaltinėlis“ direktorė Liudmila Danielevičienė, direktoriaus pavaduotojos ugdymui Rima Arnašienė ir Astra Paldavičienė, ikimokyklinio ugdymo mokytoja Greta Meletienė, ikimokyklinio ugdymo mokytoja metodininkė Laimutė Safronova (toliau – Organizatorius).
3. Projekto nuostatai skelbiami Klaipėdos lopšelio – darželio „Šaltinėlis“ internetinėje svetainėje https://www.saltinelisklaipeda.lt/ bei Facebook grupėje „Auklėtoja auklėtojai“.
4. Papildomą informaciją apie parodą teikia organizatoriai el. paštu 7gr.saules.zuikuciai@gmail.com .

II SKYRIUS
TIKSLAI IR UŽDAVINIAI

5. Parodos tikslas – tobulinti bendravimo ir bendradarbiavimo įgūdžius, ugdyti vaikų kūrybiškumą, turtinti žodyną bei plėtoti sakytinės kalbos gebėjimus, ugdyti vaikų saviraišką, vaizduotę.
6. Uždaviniai:
6.1 skatinti vaikų saviraišką, fantaziją, išradingumą ir kūrybinius gebėjimus įvairiomis meninėmis priemonėmis – kuriant ir iliustruojant pasaką.
6.2 sudaryti sąlygas vaikų meninės, kūrybinės saviraiškos sklaidai.
6.3 skatinti vaikų, pedagogų kūrybiškumą, išradingumą, saviraišką, plėsti vaizduotės ribas.
6.4 skatinti ugdymo proceso dalyvių tarpusavio bendradarbiavimą, plėtoti ikimokyklinio ugdymo įstaigų bendruomenės narių partnerystę.
6.5 parengti kūrybinių darbų virtualią knygą „Seku, seku...“.

III SKYRIUS
DALYVIAI

7. Virtualios parodos dalyviai – ikimokyklinio ir priešmokyklinio ugdymo įstaigų ugdytiniai, jų tėvai, mokytojai.



IV SKYRIUS
ORGANIZAVIMO TVARKA, APDOVANOJIMAI

8. Parodai dalyviai sukuria pateiktos pasakos „Kaip lapė susirado draugą?“ pabaigą bei ją užrašo (rašoma Times New Roman, 12 šriftu). Nurodytoje vietoje, įvairiomis meninėmis priemonėmis iliustruoja pasaką. Kūrybiniai darbai atliekami įvairia dailės technika. Pasaka ir iliustracija privalo tilpti viename lape (žr. 1 priedas). Projektui pateikiami individualūs arba kolektyviniai kūrybiniai darbai.
9. Dalyvių skaičius iš vienos ugdymo įstaigos parodoje nėra ribojamas. Vienas pedagogas gali dalyvauti su keletu ugdytinių, tačiau pasaka turi baigtis skirtingomis pabaigomis.
10. Dalyviai parodai pateikia kūrybinį darbą nuo 2023 m. gruodžio 7 d. iki 2023 m. sausio 31 d. siunčia jį el. paštu: 7gr.saules.zuikuciai@gmail.com
11. [bookmark: _Hlk150247194]Užpildytą dalyvio kortelę (žr. 2 priedas) atsiųsti el. paštu 7gr.saules.zuikuciai@gmail.com

V SKYRIUS
BAIGIAMOSIOS NUOSTATOS

12. Darbų pateikimas laikomas autorių sutikimu su visomis parodos sąlygomis ir šiomis nuostatomis.
13.  Organizatoriai pasilieka teisę atsiųstas nuotraukas naudoti viešinimui (maketuoti, eksponuoti virtualioje aplinkoje ir pan.), nurodant autorines teises, skelbti įstaigos internetinėje svetainėje https://www.saltinelisklaipeda.lt/.
14. Visi dalyviai bus apdovanojami padėkos raštais (išsiunčiami dalyvio nurodytu elektroniniu paštu).

_________________________



[bookmark: _Hlk152698423]Respublikinės ikimokyklinio ir priešmokyklinio 
amžiaus vaikų kūrybinių darbų virtualios parodos 
„Seku, seku...“ nuostatai 
1 priedas

Kaip lapė susirado draugą?
Senai, labai senai gyveno miške lapė, kiškis, vilkas ir kiti žvėrys. Štai vieną gražų rudens rytą į mišką atėjo medžiotojai ir sugalvojo iškasti duobę. Bėgdama mišku lapė ėmė ir įkrito į medžiotojų iškastą duobę. Nespėjo lapė gerai apsidairyti, kas gi čia nutiko tik plumpt ir ....





Pasakos „Kaip lapė susirado draugą?“ iliustracija


Respublikinės ikimokyklinio ir priešmokyklinio 
amžiaus vaikų kūrybinių darbų virtualios parodos 
„Seku, seku...“ nuostatai 
2 priedas

RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ 
KŪRYBINIŲ DARBŲ VIRTUALIOS PARODOS „SEK, SEKU...“

DALYVIO ANKETA

	Ugdymo įstaigos pavadinimas
	

	Ugdytinio vardas ir pavardė (ar grupės
pavadinimas), amžius.
	

	Mokytojo (-ų) vardas, pavardė
	

	Pedagogo el. paštas
	






___________________________




